gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl de gl gl gl gl gl gl gl gl gl gl es gl gl gl gl ja en sv fr de de gl gl gl gl gl gl gl gl gl gl gl gl gl gl gl gl gl gl gl es gl en gl pt gl gl gl gl gl gl gl gl pt gl pt en ca gl gl pt
Vieiros: Galiza Hoxe - A Fiscalía apoia a decisión de exculpar a López-Sors
Venres, sexta feira, 07 de outubro de 2022
O único ex alto cargo implicado no xuízo da catástrofe foi absolto pola xuíza de Corcubión, grazas a un informe pericial, feito por un enxeñeiro que colaborou co goberno Aznar.
Tags: A Coruña apelación Audiencia Provincial Corcubión Fiscalía López-Sors Prestige recurso Xulgado
A Fiscalía de Galiza apoiou a decisión tomada pola xuíza de Corcubión, Carmen Veiras, de non imputar o ex director xeral da Mariña Mercante española, José Luis López-Sors, na causa do Prestige. Alén disto, este órgano xudicial tamén pediu que se paralice o proceso de presentación dos escritos da acusación mentres non se resolvan os recursos presentados contra esta decisión.
López-Sors era, até a pasada semana, o único ex alto cargo imputado pola súa decisión de afastar o barco da costa. Porén, a semana pasada sóubose que a xuíza de Corcubión decidira exculpalo, baseándose nun informe que elaborou o enxeñeiro Santiago Martín Criado, e mesma persoa que o 19 de novembro de 2002 asinaba, xunto ao ex director xeral da Mariña Mercante española, un documento no que tomaban a decisión de afastar o Prestige da costa galega. Contra a decisión de exculpar a López-Sors hai varios recursos interpostos no mesmo xulgado de Corcubión e na Audiencia Provincial da Coruña.
A Fiscalía ve "coherente" a decisión da xuíza de Corcubión
O fiscal responsábel de Medio Ambiente, Álvaro García Ortiz, sinalou, ao dar a súa visión do caso, que aínda que a actuación de López-Sors podería levalo a xuízo oral, "hai datos dabondo na causa para, dende a obxectividade, valorar a non imputación" do ex director xeral da Mariña Mercante, e, polo tanto, "arquivar o caso contra el". García Ortiz tamén sinalou a "coherencia" do momento escollido pola xuíza para exculpar a López-Sors, e considerou "o suficientemente motivada", de acordo co "recolleita do material dos autos".
Alén disto, a Fiscalía criticou o recurso de forma presentado por Esquerda Unida (EU), por "simplificar de xeito evidente" as probas dos peritos.
A implicación de Martín Criado no caso
Foron moitas as partes que puxeron recursos á decisión de exculpar a López-Sors, porque o informe pericial no que se baseou o xulgado de Corcubión para facelo foi elaborado polo enxeñeiro naval Santiago Martín Criado, quen tamén asesorara ao ex director xeral da Mariña Mercante mentres o Prestige afundía.
Alén do presentado por EU, tamén o capitán do barco, Apostolos Mangouras; o xefe de máquinas, Argyropoulos Nikolaos, o primeiro oficial, Irineo Maloto; a Plataforma Nunca Máis e a Coordinadora de Confrarías Afectadas polo Prestige, oito prexudicados e un concello presentaron cadanseu recurso solicitando a nulidade desta proba pericial. Porén, agora a Fiscalía rexeita esta cuestión, afirmando "descoñecer o dereito fundamental que violou ou violentou" este Martín Criado. Nesta liña, consideran que a asistencia de Martín Criada á xuntanza na que, en novembro de 2002, se decidiu a afastar o Prestige da costa, "pese ao ruído que xerou, non supón legalmente motivo de recusación ou tacha do perito, canto menos alegación algunha de nulidade das actuacións".
Nunca Máis insistirá contra a decisión que converteu o accidente en catástrofe
Nunca Máis e as confrarías afectadas presentan un recurso contra o auto do Prestige
Para Bieito Lobeira "algo cheira" na causa do Prestige
A Xunta pediralle á xuíza de Corcubión que abra dilixencias complementarias no 'caso Prestige'
López-Sors queda exculpado da catástrofe grazas a un perito co que traballou
O verquido do Prestige causou graves danos nos mexillóns
"Horas é de que asuman responsabilidades", reclámalle o PSOE ao PP
"Non é normal que os que provocaron a catástrofe non sexan imputados", láiase o BNG
O PP teima na defensa da xestión da crise do Prestige
"Afastar o barco foi o que causou a maior marea negra da historia"
Europa aproba as novas normas para evitar outro Prestige
O fuel do Prestige segue contaminando baixo a area das praias
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
O afundimento / Flickr: thewritingzone
Recollendo chapapote na praia de Nemiña / Flickr: cbrace
A RAG presenta un recurso contra o decretazo Edición xeral
No 25 de xullo, "que a fogueira do esprito siga quentando as vosas vidas" Edición xeral
Os recortes da Xunta en materia de prevención de incendios poñen en perigo os montes Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto